ORDENANZA FISCAL IMPOSTO CONSTRUCIÓNS, INSTALACIÓNS E OBRAS
ADMINISTRACIÓN LOCAL — Municipal — Moraña (Ordenanzas e Regulamentos, 16/02/2018)

Ao non haberse presentado alegacións durante o prazo de exposición ao público, queda automaticamente elevado a definitivo o acordo plenario provisional deste concello, adoptado na sesión ordinaria celebrada o día 5 de decembro de 2017, sobre aprobación da Ordenanza Fiscal reguladora do Imposto sobre Construcións, Instalacións e Obras, cuxo texto íntegro se fai público, en cumprimento do artigo 17.4 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo. Esta Entidade Local, en uso das facultades contidas nos artigos 133.2 e 142 da Constitución Española, e de acordo co disposto nos artigos 105 e 106 da Lei 7/1985, de 2 de abril, Reguladora das Bases do Réxime Local, e de conformidade co disposto no artigo 15.1 en concordancia co artigo 59.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, establece o Imposto sobre Construcións, Instalacións e Obras, que se rexerá pola presente Ordenanza fiscal cuxas normas atenden ao previsto nos artigos 100 a 103 do citado texto refundido da Lei Reguladora das Facendas Locais. A Ordenanza será de aplicación en todo o termo municipal. O Imposto sobre Construcións, Instalacións e Obras é un tributo indirecto cuxo feito impoñible está constituído pola realización, dentro do termo municipal, de calquera construción, instalación ou obra para a que se esixa obtención da correspondente licenza de obras ou urbanística, obtívose ou non dita licenza, ou para a que se esixa presentación de declaración responsable ou comunicación previa, sempre que a expedición da licenza ou a actividade de control corresponda ao concello da imposición. Son construcións, instalacións e obras suxeitas ao Imposto todas aquelas cuxa execución implique a realización do feito impoñible definido no artigo anterior, e en particular as seguintes: a) As obras de nova planta e de ampliación de edificios, ou necesarias para a implantación, ampliación, modificación ou reforma de instalacións de calquera tipo. b) As obras de modificación ou de reforma que afecten á estrutura, o aspecto exterior ou a disposición interior dos edificios, ou que incidan en calquera clase de instalacións existentes. c) As obras provisionais. d) A construción de vaos para a entrada e saída de vehículos das leiras na vía pública. e) As construcións, instalacións e obras realizadas na vía pública por particulares ou polas empresas subministradoras de servizos públicos, que corresponderán tanto ás obras necesarias para a apertura de calas e pozos, colocación de postes de soporte, canalizacións, conexións e, en xeral, calquera remoción do pavimento ou beirarrúas, como as necesarias para a reposición, reconstrución ou arranxo do que poida estragarse coas calas mencionadas. f) Os movementos de terra, tales como desmontes, explanaciones, escavacións, terraplenados, salvo que estes actos estean detallados e programados como obras a executar nun proxecto de urbanización ou edificación aprobado ou autorizado. g) As obras de peche dos solares ou dos terreos e dos valos, as estadas e os estadaxes de precaución. h) A nova implantación, a ampliación, a modificación, a substitución ou o cambio de emprazamento de todo tipo de instalacións técnicas dos servizos públicos, calquera que sexa o seu emprazamento. i) Os usos ou instalacións de carácter provisional. j) A instalación, reforma ou calquera outra modificación dos soportes ou valos que teñan publicidade ou propaganda. k) As instalacións subterráneas dedicadas aos aparcadoiros, ás actividades industriais, mercantís ou profesionais, aos servizos públicos ou a calquera outro uso a que se destine o subsolo. l) A realización de calquera outras actuacións establecidas polos Plans de ordenación ou polas Ordenanzas que lles sexan aplicables como suxeitas a licenza municipal, sempre que se trate de construcións, instalacións ou obras. Estará exenta a realización de calquera construción, instalación ou obra da que sexa dono o Estado, a Comunidade Autónoma ou a Entidade Local que, estando suxeita, vaia a ser directamente destinada a estradas, ferrocarrís, portos, aeroportos, obras hidráulicas, saneamento de poboacións e das súas augas residuais, aínda que a súa xestión leve a cabo por Organismos Autónomos, tanto se se trata de obras de investimento novo como de conservación. Son suxeitos pasivos deste Imposto, a título de contribuíntes, as persoas físicas ou xurídicas e as Entidades a que se refire o artigo 35.4 da Lei 58/2003, de 17 de decembro, Xeral Tributaria, que sexan donos da construción, instalación ou obra, sexan ou non propietarios do inmoble sobre o que se realice a construción, instalación ou obra. Terán a consideración de suxeitos pasivos substitutos do contribuínte quen soliciten as correspondentes licenzas ou presenten as correspondentes declaracións responsables ou comunicacións previas ou quen realicen as construcións, instalacións ou obras. A base impoñible deste Imposto está constituída polo custo real e efectivo da construción, instalación ou obra, e enténdese por tal, a estes efectos, o custo de execución material daquela. Quedan excluídos da base impoñible o Imposto sobre o Valor Engadido e demais Impostos análogos propios de réximes especiais, as taxas, prezos públicos, prestacións patrimoniais de carácter público local relacionadas coa construción, honorarios de profesionais, o beneficio empresarial do contratista, e calquera outro concepto que non integre estritamente, o custo de execución material. A cota do Imposto será o resultado de aplicar á base impoñible o tipo de gravame que se fixa en 2%. 1. Establécense as seguintes bonificacións: a) Establécese unha bonificación de ata o 95% da cota íntegra do imposto a favor das construcións, instalacións e obras nos que se desenvolvan actividades económicas que sexan declaradas de especial interese ou utilidade municipal por concorrer circunstancias de fomento do emprego, regulada no artigo 74.2 quáter do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Esta medida será de aplicación unicamente a aqueles supostos de implantación dunha nova actividade económica ou empresarial, así como aqueles outros que consistan nunha ampliación das instalacións sempre e cando inplique creación de emprego, cos seguintes tramos: 1º.—Ata o 95% pola creación de máis de 20 postos de traballo.2º.—Cando menos o 75 por 100 pola creación de entre 11 e 20 postos de traballo 3º.—Cando menos o 50 por 100 pola creación de ata 10 postos de traballo A bonificación deberá ser solicitada polos interesados e presentar a seguinte documentación: 1) Escrito de solicitude 2) Certificación catastral do inmoble 3) Documentación sobre as Licencias de obras, 1ª ocupación e de actividade 4) Documentación de alta no imposto sobre actividades económicas 5) Documentación que xustique a creación de emprego O Imposto devéñase no momento de iniciarse a construción, instalación ou obra, aínda que non se obtivo a correspondente licenza ou non se presentou a declaración responsable ou comunicación previa ante o concello. a) Autoliquidación. O Imposto esixirase en réxime de autoliquidación, distinguíndose dous momentos: a) Cando se conceda a licenza preceptiva, practicarase unha autoliquidación provisional segundo o modelo facilitado para ese efecto polo Concello, no prazo de 15 días desde a concesión de licenza, determinándose a base impoñible en función do orzamento presentado polos interesados, sempre que este fose visado polo Colexio Oficial correspondente. Finalizada a construción, instalación ou obra, e tendo en conta o custo real e efectivo da mesma, no prazo de 15 días o suxeito pasivo deberá practicar autoliquidación definitiva. b) Cando se presente a declaración responsable ou a comunicación previa, practicarase unha autoliquidación provisional segundo o modelo facilitado para ese efecto polo Concello, no prazo de 10 días desde a presentación da declaración responsable ou comunicación previa, determinándose a base impoñible en función do orzamento presentado polos interesados, sempre que este fose visado polo Colexio Oficial correspondente. Finalizada a construción, instalación ou obra, e tendo en conta o custo real e efectivo da mesma, no prazo de 15 días o suxeito pasivo deberá practicar autoliquidación definitiva. c) Cando se inicie a construción, instalación ou obra, non habéndose solicitado, concedido ou denegado aínda licencia ou sen haberse presentado declaración responsable ou comunicación previa, poderase practicar unha autoliquidación provisional no prazo de 15 días, a contar desde o momento do deveño, determinándose a base impoñible en función do orzamento presentado polos interesados, sempre que este fose visado polo Colexio Oficial correspondente. Este pago non presupón unha concesión de licenza. Finalizada a construción, instalación ou obra, e tendo en conta o custo real e efectivo da mesma, no prazo de 30 días o suxeito pasivo deberá practicar autoliquidación definitiva. A Administración Municipal poderá, por calquera dos medios previstos nos artigos 57 e 131 e seguintes da Lei 58/2003, de 17 de decembro, Xeral Tributaria, levar a cabo os procedementos de verificación de datos, comprobación de valores e comprobación limitada. Nos casos de incumprimento das obrigacións establecidas na presente Ordenanza, de acordo co previsto no artigo 11 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, aplicarase o réxime de infraccións e sancións regulado na Lei Xeral Tributaria e nas disposicións que a complementen e desenvolvan. As modificacións que se introduzan na regulación do Imposto, polas Leis de Orzamentos Xerais do Estado ou por calquera outras Leis ou disposicións, e que resulten de aplicación directa, producirán, no seu caso, a correspondente modificación tácita da presente Ordenanza fiscal. A presente Ordenanza Fiscal, aprobada polo Pleno deste Concello en sesión celebrada o 5 de decembro de 2017, entrará en vigor no momento da súa publicación íntegra no Boletín Oficial da Provincia, e será de aplicación a partir do día seguinte, permanecendo en vigor até a súa modificación ou derrogación expresa. DOCUMENTO ASINADO ELECTRONICAMENTE